तत्तापानी, कश्मीर

तत्ता पानी (अंग्रेज़ी: Tatta Pani, उर्दु: تتا پانی) या तत्तापानी पाक-अधिकृत कश्मीर के पुंछ ज़िले में एक शहर है। यहाँ गंधक-युक्त गरम पानी के चश्में हैं, जिनपर शहर का नाम पड़ा है ("तत्ता" का अर्थ "गरम" होता है और यह संस्कृत के "तप्त" शब्द से आया है)। तत्ता पानी पुंछ नदी के किनारे २,२३७ फ़ुट (६८२ मीटर) की ऊँचाई पर बसा हुआ है। यह कोटली से २६ किमी, हजीरा (चेआरा) से २९ किमी और रावलाकोट से ४५ किमी दूर है। ध्यान दें कि भारतीय उपमहाद्वीप के हिमालय-वाले कई भागों में इसी "तत्तापानी" नाम के कई और नगर-ग्राम-मुहल्ले भी हैं और लगभग इन सभी में गरम पानी के चश्में होते हैं, मसलन हिमाचल प्रदेश और ख़ैबर-पख़्तूनख़्वा दोनों में इस नाम के स्थान हैं।

लोग 
शहर के अधिकतर लोग जाट और राजपूत गोत्रों से हैं। लगभग सभी मुस्लिम हैं।

इन्हें भी देखें 
 रावलाकोट
 पुंछ ज़िला (पाक-अधिकृत कश्मीर)
 पाक-अधिकृत कश्मीर

बाहरी जोड़ 
 तत्तापानी में, यूट्यूब विडियो

सन्दर्भ 

पाकिस्तान प्रशासित कश्मीर